Rune Klakegg

Rune Klakegg (født 19. april 1955 i Skien) er en norsk jazzmusiker (piano, synth og trekkspill) og komponist, bror til gitaristen Bjørn Klakegg og kjent fra flere band og innspillinger.
Klakegg har spilt  i og komponert for Cutting Edge, Søyr, Fuzzy Logic, og Out to Lunch. På sent 70-tall og tidlig 80-tall spilte han i  Busken Smoul med Vidar Johansen, Bjørn Kjellemyr og Eyvind Olsen, Halle/Klakegg kvartett med Morten Halle, Carl Morten Iversen og Eyvind Olsen, Eim med Anne Marie Giørtz, Guttorm Guttormsen, Edvard Askeland og Dave Averre, og med Odd Riisnæs kvartett. Selv ledet han Rune Klakegg Trio (1986–) med Frank Jakobsen trommer og Olaf Kamfjord bass til utgivelsen Anaerobics Odin Records,(1992).  Trioen  fortsatte under navnet Fuzzy Logic med Olaf Kamfjord og Jon Rosslund. Han har også medvirket på utgivelser med grupper ledet av Espen Rud, Susanne Fuhr, Morten Halle, Guttorm Guttormsen, Bjørn Kjellemyr, Alfred Janson, Sigurd Janson og Per Eriksen.
På 2000-tallet har han tonesatt flere av Jakob Sandes tekster  på platen Sundslegen, herja og naken (Tylden, 2006) der Lars Klevstrand, Jan Olav Renvåg og Bjørn Klakegg også bidrar. Klakegg har virket i Øvrevoll Spelemannslag med Ragnar Heyerdahl, Eilif Moe og Kjetil Sandum, som ga ut Spillegal (2006). Han medvirket også på utgivelser med Tine Asmundsen's band, Elin Ødegård (2000), Lars Martin Myhre (2001, 2006) og spilte i Guro Gravem Johansen trio. I trio med Fredrik Carl Størmer/Jan Olav Renvåg  og senere med Roger Johansen på trommer ga han ut CD-en Romantic Notions (2012). Han samarbeidet med Brit Bildøen, Bjarne Magnus Jensen og Johannes Martens, og skrev i 2016 kabareten "Gertrude og Alice og kunsten å leve" sammen med Brit Bildøen. Med Tom Olstad, Roy Nikolaisen, Nils Jansen og Kåre Garnes har han drevet kvintetten «Changes». Fra 2010 har Klakegg vært med i Scheen Jazzorkester, Arkivert 16. mars 2021 hos Wayback Machine. et profesjonelt, prosjektbasert ensemble som er Sørnorsk Jazzsenters regionale store ensemble. Fra sin base i Grenland spiller han også i kvartetten Lush Life Arkivert 18. februar 2021 hos Wayback Machine., med sangerinnen Nina Gromstad i front.
Han fikk NOPA-prisen Årets verk i 1995 for «Pamplemousse». Klakegg har undervist i jazzpiano ved Universitetet i Oslo og Foss videregående skole og var redaktør for Jazznytt (1984–87). Han er fra 2006 bosatt i Skien. 


== Diskografi ==
I Will Wait for You (2000), med Elin Ødegård
Fjon (2016), med Scheen Jazzorkester


=== Rune Klakegg Trio ===
Anaerobics (1992)
Romantic Notions (2012)


=== Klakegg/Renvåg ===
Jazz på norsk (2015)


=== Cutting Edge ===
Cutting Edge (1982)
Our Man In Paradise (1984)
Duesenberg (1986)
Alle tre (1995)


=== Søyr ===
Vectors (1988)
Bussene lengter hjem (1994)
Med kjøtt og kjærlighet (1997)
Alene hjemme (2001)


=== Out to Lunch ===
Out to Lunch (1988)
Kullboksrytter (1995), med Den norske Strykekvartett


=== Tverr Geitt ===
Tverr Geitt tolker Geirr Tveitt live (1996)


=== Fuzzy Logic ===
Fuzzy Logic (1996)


=== Lonely Woman ===
aLIVE (2003)
Demons' Diversions (2005)
Radegund (2008)
Lovely Luna (2012)


=== Changes ===
Changes for Mingus (2007)


=== Øvrevoll Spelemannslag ===
Spillegal (2006)


=== Scheen Jazzorkester ===
God tro, feil frakk (2013)
Blåne (2015), med Magne Rutle
PoliturPassiarer (2017), med Audun Kleive
Tamanoar (2017), med Jon Øystein Rosland


=== Lush Life ===
Ordinary Things That Everyone Ought to Do (2015)


=== Asmundsen & co ===
Pastor'n (2017)


=== Deltar på ===
Guttorm Guttormsen Quartet: Albufeira (1979)
Odin Records: Norsk jazz 1960–1980 (1983)
Marit Mathiesen: Søstra mi/Bare ditt (1984)
Marit Mathiesen: Gale hjerte (1984)
Jan Eggum: E.G.G.U.M. (1985)
Odd-Arne Jacobsen: Vakkert land (1985)
Lakki Patey: Eventyrland (1985)
Øistein Boassen & Morten Halle: Blackout – Original Soundtrack From the Feature Film (1986)
Steinar Ofsdal: Kalender (1987)
Alfred Janson: Interlude/Wings for chorus and jazz-ensemble/Cradle Song (1987)
Sidsel Endresen & Jonas Fjeld: Etterlatte sanger (1988)
Sigurd Jansen: Aurora Borealis – et verk for orkester, synthesizere og 4 jazzmusikere (1990)
Randall Meyers: Hører du ikke hva jeg sier! – Musikk fra filmen (1995)
Bjelleklang: Synger svart (1995)
Marit & Marion: Marit & Marion synger kjente barnesanger (1996)
Hum-Koret: Frodige fragmenter... (1996)
Louis Jacoby: Hverdag (1996)
Bjelleklang: Kort ved øra (1996)
Odin Records: Jazz Out of Norway 2 (1996)
Wenche Myhre: Vannmann (1997)
Per Eriksen: Beats and Pieces (1997)
Bjelleklang: Kjære Landsmenn (1997)
Lars Martin Myhre: Hysj (1998)
Kjell Habbestad: Noahs draum (1998)
Lars Martin Myhre: Hush (1999)
Metropolitan: Metropolitan (1999)
Kvitretten: Everything Turns (1999)
Lars Martin Myhre: 10 Sanger (2001)
Lars Klevstrand: Vinternatt (2001)
Odd Børretzen & Lars Martin Myhre: Kelner! (2002)
Gro Dahle: Djeveltanna (2004)
Metropolitan: Love Is Blind (2004)
Lars Klevstrand: Nomadesongar (2004)
Odd Børretzen & Lars Martin Myhre: Fra øverste hylle (2004)
Kongelige Norske Marines Storband: Waltz for You (2004)
Steinar Enerly: Der himmelen møter havet (2004)
Jan Eggum: 30/30 (2005)
Anne Kristin Stakston: Arv (2005)
Lars Klevstrand: Sundslegen, herja og naken (2006)
Lars Martin Myhre: Hvis jeg var gud fader (2006)
Norsk jazzforum: Jazz From Norway 2006 – JazzCD.no 2rd Set (2006)
Per Eriksen: Beat Repeat (2007)
Black & Lekker: Lekker jul (2008)
Odd Børretzen, Margaret Skjelbred, Jon Rosslund og Olaf «Knerten» Kamfjord: Saltholmen (2009)
Guttorm Guttormsen Quartet: Soturnudi & Albufeira (2009)
Sidsel Walstad: Deilig er jorden (2009)
Skien kommune: Mosaikk – Jazz i Skien og Grenland (2011)
Odd Børretzen & Lars Martin Myhre: Noen ganger er det over – 30 år med Børretzen & Myhre (2012)
Karin Krog: The Many Faces of Karin Krog: Recordings 1967–2017 (2017)


== Referanser ==


== Eksterne lenker ==
Offisielt nettsted 
(en) Rune Klakegg – kategori av bilder, video eller lyd på Commons 
Biografi fra Jazzbasen.
Diskografi fra Jazzbasen.